ଗୋପୀକୃଷ୍ଣ ବେହେରା
ଗୋପୀକୃଷ୍ଣ ବେହେରା(୧୦/୧୦/୧୯୩୦-୦୭/୧୧/୨୦୧୭), ଜଣେ ଗୋଟିପୁଅ ଏବଂ ଓଡ଼ିଶୀ ନୃତ୍ୟଗୁରୁ ଥିଲେ । ଗୋଟିପୁଅ ନୃତ୍ୟପ୍ରତି ତାଙ୍କର ଅବଦାନ ପାଇଁ ତାଙ୍କୁ ଏହି ନୃତ୍ୟର ପ୍ରବାଦ ପୁରୁଷ ମଧ୍ୟ କୁହାଯାଏ । ନୃତ୍ୟ କ୍ଷେତ୍ରରେ ସେ ବହୁ ରାଜ୍ୟ ଓ ଜାତୀୟସ୍ତରୀୟ ପୁରସ୍କାରପ୍ରାପ୍ତ ହୋଇଥିଲେ । ନୃତ୍ୟ ସହିତ ସଙ୍ଗୀତ ଓ ସାହିତ୍ୟରେ ମଧ୍ୟ ତାଙ୍କର ପ୍ରବେଶ ରହିଥିଲା ।

ଗୋପୀକୃଷ୍ଣ ୧୯୩୦ମସିହା ଅକ୍ଟୋବର ୩୦ତାରିଖରେ ବାଙ୍କୀର ଚର୍ଚ୍ଚିକା ଗ୍ରାମରେ ଜନ୍ମଗ୍ରହଣ କରିଥିଲେ । କବିଚନ୍ଦ୍ର କାଳୀଚରଣ ପଟ୍ଟନାୟକ ତାଙ୍କର ଆଦର୍ଶ ଥିଲେ । କଟକର କଳା ବିକାଶ କେନ୍ଦ୍ରରେ ସେ ଜଣେ ନୃତ୍ୟ ପ୍ରଶିକ୍ଷକ ଭାବରେ ନିଜ କର୍ମଜୀବନ ଆରମ୍ଭ କରିଥିଲେ । ପରେ ସେ  ଅନ୍ନପୂର୍ଣ୍ଣା-ଏ ଦଳରେ ସେ ଅଭିନୟ, ନୃତ୍ୟ ଓ ସଙ୍ଗୀତ ନିର୍ଦ୍ଦେଶନା, ଗୀତ ରଚନା ଆଦି କରି ପ୍ରସିଦ୍ଧି ଲାଭ କରିଥିଲେ । ଯାତ୍ରା ଓ ଚଳଚ୍ଚିତ୍ରରେ ମଧ୍ୟ ସେ ନୃତ୍ୟ ଓ ସଙ୍ଗୀତ ନିର୍ଦ୍ଦେଶନା ଦେଇଥିଲେ । "ଅତିବଡ଼ୀ ଜଗନ୍ନାଥ ଦାସ" ନାଟକରେ ତାଙ୍କୁ ଶ୍ରେଷ୍ଠ ନୃତ୍ୟଗୁରୁ ସମ୍ମାନ ମିଳିଥିଲା । ତ୍ରିନାଥ ମେଳା ଚଳଚ୍ଚିତ୍ରରେ ସେ ନୃତ୍ୟ ଓ ସଙ୍ଗୀତ ପରିବେଷଣ କରିଥିଲେ ।

ନୃତ୍ୟ ନିର୍ଦ୍ଦେଶନା

ଓଡ଼ିଶା ଚଳଚ୍ଚିତ୍ର 
 ମନ ଆକାଶ
 ସିନ୍ଦୁର ବିନ୍ଦୁ
 ଶାସ୍ତି
 ଚିଲିକା ତୀରେ

ନାଟକ 
 ଅତିବଡ଼ୀ ଜଗନ୍ନାଥ ଦାସ

ଅଭିନୟ ଓ ନିର୍ଦ୍ଦେଶନା

ନାଟକ 
 ଅନ୍ଧ ଦେଶେ ଗଲି ଦର୍ପଣ ବିକି(ସାତଶଙ୍ଖ ଅପେରା)
 ମା ମୋ ବ୍ରାହ୍ମଣୀ ସତ
 ଚିଡ଼ିଆ ଖାନା
 କଂସା କବାଟ
 ଖଇ କଉଡି
 ତୀକା ଗୋବିନ୍ଦଚନ୍ଦ୍ର

ପୁରସ୍କାର 
 ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର - ୧୯୯୧
 ଗୁରୁ କେଳୁଚରଣ ମହାପାତ୍ର ସମ୍ମାନ - ୨୦୦୪
 ଶାରଳା ପୁରସ୍କାର
 ମହିମାମଣି ସମ୍ମାନ(ରଗଡ଼ି ମହୋତ୍ସବ) - ୨୦୧୭

ଆଧାର 

୧୯୩୦ ଜନ୍ମ
୨୦୧୭ ମୃତ୍ୟୁ
ଭାରତୀୟ ଶାସ୍ତ୍ରୀୟ ନୃତ୍ୟଶିଳ୍ପୀ
ଓଡ଼ିଶୀ ନୃତ୍ୟଶିଳ୍ପୀ